CELEX: E2010P0010
Language: et
Date: 2010-07-26 00:00:00
Title: EFTA järelevalveameti 26. juulil 2010 Norra vastu algatatud hagi (Kohtuasi E-10/10)

7.10.2010   
            
            
               ET
            
            
               Euroopa Liidu Teataja
            
            
               C 271/27
            
         EFTA järelevalveameti 26. juulil 2010 Norra vastu algatatud hagi
   (Kohtuasi E-10/10)
   2010/C 271/07
   EFTA järelevalveamet, rue Belliard/Belliardstraat 35, 1040 Bruxelles/Brussel, BELGIQUE/BELGIË, keda esindavad Xavier Lewis ja Markus Schneider, on algatanud 26. juulil 2010 EFTA kohtus hagi Norra vastu.
   EFTA järelevalveamet taotleb, et EFTA kohus
   
               1)
            
            
               otsustaks, et jättes selleks ettenähtud aja jooksul siseriiklikku õigusesse vastu võtmata meetmed, mida on vaja, et rakendada Euroopa Majanduspiirkonnalepingu VII lisa punktis 1 ja punkti 1 teises taandes nimetatud õigusaktid (Euroopa Parlamendi ja nõukogu direktiiv 2005/36/EÜ, 7. september 2005, kutsekvalifikatsioonide tunnustamise kohta, muudetud komisjoni 5. detsembri 2007. aasta määrusega (EÜ) nr 1430/2007, millega muudetakse Euroopa Parlamendi ja nõukogu direktiivi 2005/36/EÜ (kutsekvalifikatsioonide tunnustamise kohta) II ja III lisa), mida on kohandatud EMP lepinguga selle protokolli nr 1 alusel, või jättes nendest meetmetest järelevalveametile teatamata, ei ole Norra Kuningriik täitnud direktiivi artikli 63 lõikest 1 ja EMP lepingu artiklist 7 tulenevaid kohustusi;
            
         
               2)
            
            
               kohustaks Norra Kuningriiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hagi käsitleb Norra poolt järgmise akti täitmata jätmist: EFTA järelevalveameti põhistatud arvamus Euroopa Liidu direktiivile 2005/36/EÜ (kutsekvalifikatsioonide tunnustamise kohta, muudetud) vastava EMP akti rakendamiseks vajalike meetmete võtmata jätmise või nendest meetmetest järelevalveametile teatamata jätmise kohta.
            
         
               —
            
            
               Norra täitmata jäetud meetmed on seotud muus EMP riigis omandatud kutsekvalifikatsiooni käsitlevate siseriiklike aktide muudatustega.
            
         
               —
            
            
               EFTA järelevalveamet väidab, et ta ei ole saanud Norra valitsuselt teavet, mis osutaks kõnealuse akti rakendamisele siseriiklikus õiguses, samuti ei ole järelevalveameti käsutuses muud teavet, mis sellele osutaks.
            
         
               —
            
            
               Norra valitsus ei ole vaidlustanud väidet, et ta ei ole kõnealust akti rakendanud.